AOT จ้าง PLE สร้างอาคารเทียบเครื่องบินรองหลังที่ 1 มูลค่ากว่า 1.42 หมื่นลบ.
AOT จ้าง PLE สร้างอาคารเทียบเครื่องบินรองหลังที่ 1 มูลค่ากว่า 1.42 หมื่นลบ. ฟากคิง เพาเวอร์รับงานบริหารพื้นที่พาณิชย์ดอนเมือง
23 ส.ค. 2560

นายประสงค์ พูนธเนศ ประธานกรรมการ  บริษัท ท่าอากาศยานไทย จำกัด (มหาชน) หรือ AOT เปิดเผยว่า ที่ประชุมคณะกรรมการ AOT อนุมัติให้ว่าจ้าง PCS Joint Venture
โดยประกอบด้วย บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE และบริษัท ไชน่า สเตท คอนสตรัคชั่น เอนยิเนียริ่ง (ประเทศไทย) จำกัด เป็นผู้รับจ้างงานก่อสร้างอาคารเทียบเครื่องบินรองหลังที่ 1 (ชั้น 2-4) และส่วนต่อเชื่อมอุโมงค์ด้านทิศใต้ (งานระบบย่อย) โครงการพัฒนาท่าอากาศยานสุวรรณภูมิ (ปีงบประมาณ 54-60) เป็นเงิน 14,235,000,000 บาท (รวมภาษีมูลค่าเพิ่ม)
นอกจากนี้ คณะกรรมการ AOT ได้พิจารณาอนุมัติให้บริษัท คิง เพาเวอร์ สุวรรรภูมิ จำกัด ได้รับสิทธิในการประกอบกิจการโครงการบริหารจัดการกิจกรรมเชิงพาณิชย์ ภายในอาคารผู้โดยสารระหว่างประเทศ อาคาร 1 ณ ท่าอากาศยานดอนเมือง มีอายุสัญญา 10 ปี
อนึ่งงานดังกล่าวมีผู้ยื่นซองมา 3 ราย คือ บมจ.อิตาเลียนไทย ดีเวล๊อปเมนต์ (ITD), กิจการการค้า UQSY ประกอบด้วย บมจ.ยูนิค เอ็นจิเนียริ่ง แอนด์ คอนสตรัคชั่น (UNIQ) ร่วมกับบริษัท ซางยอง เอ็นจิเนียริ่ง แอนด์ คอนสตรัคชั่น จำกัด
โดยกลุ่มกิจการร่วมค้า PCS ที่ประกอบด้วย PLE และบริษัท ไชน่า สเตท คอนสตรัคชั่น เอนยิเนียริ่ง (ประเทศไทย) จำกัด เป็นผู้เสนอราคาต่ำสุดที่ 1.42 หมื่นล้านบาท ต่ำกว่าราคากลางประมาณ 12% หรือประมาณเกือบ 2 พันล้านบาทจากที่กำหนดไว้ที่ 1.6 หมื่นล้านบาท
ขณะที่วันนี้ (23 ส.ค.) ได้รับการอนุมัติจากที่ประชุมคณะกรรมการบริษัท AOT เป็นที่เรียบร้อยแล้ว